“Ek het nie die Guptas na die SAUK toe gebring nie. Die hele ding het deur die normale kanaal van nuus beweeg en ons het die sakeplan goedgekeur.”
Oor die staatskapingverslag, waarin ernstige vrae oor Ngubane en sy leierskap geopper is, asook vrae oor Motsoeneng wat oor sy matriekkwalifikasie gelieg het, het Ngubane gesê die bevindinge in die verslag is nie op feite gegrond nie. “Die verslag is geskep uit verklarings wat ek nie gevra is om te bevestig nie,” het hy gesê.
“Oor die matriekkwessie… Hlaudi is in 1995 by die SAUK aangestel. Hlaudi was ŉ straatkind sonder ouers en sonder ŉ huis. Hy het tot op matriekvlak gevorder, maar hy kon dit nie klaarmaak nie,” het Ngubane gesê. Hy het gesê die inligting wat Motsoeneng aan die plaaslike radiostasie, Lesedi FM, verskaf het, het daartoe gelei dat die stasie se nuusgraderings dramaties verbeter het.
Op ŉ vraag waarom hy nie die OB se verslag teengestaan het nie, het Ngubane gesê dit was nie sy verantwoordelikheid om die OB se verslag te laat hersien nie. Hy is gevra of die eintlike rede is dat hy nie vir die SAUK omgee nie en omdat hy die uitsaaier skade berokken het.
Die sangoma ma het seker gedreig dat sy vir JZ sal toor as haar seun nie ‘n pos kry nie. Ek party dwase glo aan sangomas.